CELEX: 32021D1802
Language: el
Date: 2021-06-10 00:00:00
Title: Απόφαση (Ευρατόμ) 2021/1802 της Επιτροπής της 10ης Ιουνίου 2021 κατ’ εφαρμογή του άρθρου 83 της συνθήκης για την ίδρυση της Ευρωπαϊκής Κοινότητας Ατομικής Ενέργειας — Κατωτέρω παρατίθεται περίληψη των βασικών διατάξεων της απόφασης, με την επιφύλαξη των πλήρων συνεπειών της ίδιας της απόφασης [κοινοποιηθείσα υπό τον αριθμό C(2021) 3889]

12.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 362/1
               
            
         ΑΠΟΦΑΣΗ (Ευρατόμ) 2021/1802 ΤΗΣ ΕΠΙΤΡΟΠΗΣ
         της 10ης Ιουνίου 2021
         κατ’ εφαρμογή του άρθρου 83 της συνθήκης για την ίδρυση της Ευρωπαϊκής Κοινότητας Ατομικής Ενέργειας — Κατωτέρω παρατίθεται περίληψη των βασικών διατάξεων της απόφασης, με την επιφύλαξη των πλήρων συνεπειών της ίδιας της απόφασης
         
            
               [κοινοποιηθείσα υπό τον αριθμό C(2021) 3889]
            
         
         
            
         Η παρούσα απόφαση απευθύνεται στο Εθνικό Κέντρο Πυρηνικών Ερευνών (Instituto Superior Técnico, Campus Tecnológico e Nuclear – CTN, Πορτογαλία) και κοινοποιήθηκε στο CTN στις 10 Ιουνίου 2021.
         
            Άρθρο 1
            
               1.   Το Εθνικό Κέντρο Πυρηνικών Ερευνών (Instituto Superior Técnico, Campus Tecnológico e Nuclear – CTN), μη κοινοποιώντας εγκαίρως στην Επιτροπή την ορθή και πλήρη δήλωση των βασικών τεχνικών χαρακτηριστικών, παρέβη τις διατάξεις του άρθρου 78 πρώτο εδάφιο της Συνθήκης Ευρατόμ και των άρθρων 3 και 4 του κανονισμού (Ευρατόμ) αριθ. 302/2005 της Επιτροπής, της 8ης Φεβρουαρίου 2005, για την εφαρμογή των διατάξεων σχετικά με τον έλεγχο διασφαλίσεων της Ευρατόμ (1).
            
            
               2.   Το Εθνικό Κέντρο Πυρηνικών Ερευνών (Instituto Superior Técnico, Campus Tecnológico e Nuclear – CTN), παραλείποντας να καθιερώσει και να διατηρήσει αξιόπιστο λογιστικό σύστημα ικανό να αναφέρει πλήρη απογραφή των πυρηνικών υλικών, παρέβη τις διατάξεις του άρθρου 79 της Συνθήκης Ευρατόμ και των άρθρων 7, 8 και 9 του κανονισμού (Ευρατόμ) αριθ. 302/2005 για την εφαρμογή των διατάξεων σχετικά με τον έλεγχο διασφαλίσεων της Ευρατόμ.
            
         
         
            Άρθρο 2
            
               1.   Η Επιτροπή εκδίδει προειδοποίηση προς το Εθνικό Κέντρο Πυρηνικών Ερευνών (Instituto Superior Técnico, Campus Tecnológico e Nuclear – CTN).
            
            
               2.   Η προειδοποίηση επιβάλλεται υπό τον όρο ότι οι παραλείψεις που απαριθμούνται στο άρθρο 1 θα αντιμετωπιστούν το συντομότερο δυνατόν.
            
            
               3.   Με βάση την έκθεση που αναφέρεται στο άρθρο 3 και τις δικές της επαληθεύσεις, η Επιτροπή θα αξιολογήσει τη συμμόρφωση του CTN με τις απαιτήσεις που καθορίζονται στην παράγραφο 2.
            
         
         
            Άρθρο 3
            Το CTN υποβάλλει στην Επιτροπή, εντός τριών μηνών από την ημερομηνία της παρούσας απόφασης, έκθεση στην οποία περιγράφονται τα μέτρα που ελήφθησαν για την αντιμετώπιση των παραλείψεων που απαριθμούνται στο άρθρο 1. Το CTN λαμβάνει μέτρα για τον αποκλεισμό παρόμοιων περιστατικών στο μέλλον.
         
         
            Άρθρο 4
            
               1.   Η παρούσα απόφαση απευθύνεται στο Εθνικό Κέντρο Πυρηνικών Ερευνών (Instituto Superior Técnico, Campus Tecnológico e Nuclear – CTN, Πορτογαλία).
            
            
               2.   Η παρούσα απόφαση κοινοποιείται στην Πορτογαλική Δημοκρατία.
            
         
         
            Βρυξέλλες, 10 Ιουνίου 2021.
            
                
            
         
         
            (1)  ΕΕ L 5 της 28.2.2005, σ. 1.